Parlamenteranê Partîya Şaran a Demokratîke (HDP) ya Amedî ra Semra Guzele, hemsereka partîye ya bajarî Hulya Alokmene û endamê Meclîsê Partîye Ramazan Polatî ra heyetêk semedê Engîn Eroglûyî şi Dêrsim.
Heyetî pîya bi hemserekanê HDP’yî yê Dêrsimî keyeyê Engîn Eroglûyî yo ke 15’ê Hezîrane de gama ke dewa Yaylagunu ya Pulurî de heywanê xo çerênayêne vînî bi, zîyaret kerd. Dimayê zîyaretkerdişê keyeyê Eroglûyî heyet seba ke derheqê babete de zanayîş bîgêro şi cayê qewimîyayîşî. Hetê bînî ra cigêrayîşê Eroglûyî yo ke hewteyêk o yeno domnayene ekîbê şaredarîyanê Cizîre û Meletî û merkezê Dêrsimî ra xeylî hemwelatijî zî tewrê ci bîyî.
